Exqrch/javanese-Komodo-pixelgpt huggingface dataset:
Weweruhan kang uwis tau diseksèni uwis tau diakoni ana ing taun 1995 ing Puérto Riko, lan awit kuwi uga kalapuraké ana weweruhan liyané paling lor ing Maine, lan paling kidul ing Chili, lan uga tau ana kang menangi ing sanjabané Amérikah, ing nagara-nagara kaya déné Ruslan lan Filipina, nanging akèh lapuran kang ora dipitaya amarga kurang bukti-buktiné
Weweruhan ing Meksiko lor lan Amérikah Sarékat kidul uwis dibuktèkaké minangka canidaé kang kesambet lelara kudis
Miturut sawenèh ahli biologi lan panggedhéné manajemen kauripan alasan, cupakabra mono amung dongèng urban
Serangan kawitan kang tau dilapuraké kelakon ing wulan Maret taun 1995 ing Puérto Riko
Ing serangan iki, Wedhus gembel cacah wolu tinemu mati, lan ing saben wedhus ana tatu tujesan cacah telu ing dhadhané lan kentèkan getih
Sawenèh wulan sawisé, ing wulan Agustus, sawijining seksi, Madelyne Tolentino, nglapuraké yèn dhèwèké menangi makluk kuwi ing sawijining kutha ing Puérto Riko ajeneng Kanóvanas, nalika akèhé 150 rajakaya lan ingon-ingon dilapuraké winunuh
Ing taun 1975, pepati kang mèmper uga kadadéan ing kutha cilik ajeneng Moka kang digayutaké marang "El Vampiro de Moca" (Vampiré Moka)
Awal mulané, tinarka yèn pepati kuwi dilakokaké déning kultus Sètan; sabanjuré, pepati kang tansaya akèh dilapuraké ing saubengé pulo mau, lan akèh paternakan kang rajabranané mati
Saben kéwan kalapuraké yèn kéwan-kéwan iku mati kentèkan getih sarana sawenèh bedhèlan cilik ing awaké kang dhapuré nglingker
Juru banyol lan wirausahawan saka Puérto Riko, Silverio Pérez diakoni minangka kang nyipta istilah "chupacabras" sawisé kadadéan kang kawitan dilapuraké marang pèrs
Ora let suwé sawisé kadadéan kawitan ing Puérto Riko kang kalapuraké, patiné kéwan-kéwan liyané uga dilapuraké ana ing nagara-nagara liya, kaya ta Républik Dominika, Argentina, Bolivia, Chili, Kolombia, Honduras, El Salvador, Nikaragua, Panama, Peru, Brasil, Amérikah Sarékat, lan Meksiko
Legéndha kang ana gandhèng cenengé
Legéndha kang kondhang ing New Orleans gegayutan karo sawijining lajur karan Dalan Grunch, kang dinuga yèn ana makluk karan "grunches" ndunungi papan kuwi, makluk kuwi praèné mèmper karo "Cupakabra"
Peuchen saka Chili uga mèmper ing bab tebiyat, nanging praèné ora digambaraké kaya asu nanging kaya ula kang nduwé sewiwi
Legéndha iki bokmenawa asalé saka lawa vampir, kéwan kang asliné saka wewengkon kana
Ing Filipina, ana makluk legéndharis liya kang diarani Sigbin kang gegambarané uga mèmper karo "Cupakabra"
Tetemon anyar ngenani kucing-garangan ing Asia Kidul-Wétan mratèlaké yèn weweruhan kuwi uga bisa waé weweruhan saka makluk kang ora dimangertèni iki.
Monster Spagèti Mabur Monster Spagèti Mabur (cara Inggris: Flying Spaghetti Monster, dicekak FSM) iku bathara ing Gréja Monster Spagèti Mabur utawa Pastafarianisme (tembung koper saka tembung pasta lan Rastafari) minangka obahan sosial sing ngangkat cara pandeleng agama sing lalaluya lan mbantah wulangan rancangan dyaksa sarta kréasionisme ing pamulangan-pamulangan nagara
Miturut para nggiluté, Pastafarianisme iku "agama sing tenan lan resmi, kaya agama liyané." Pastafarianisme iku agama sing resmi diakoni ing nagara Walanda lan Selandhia Anyar
Ing kana, para nggilut Pastafarianisme éntuk kawenangan mbara gawé wikrama
Acara wikrama kapisan sing diakoni resmi digelar ing wulan April 2016
Ing Amérika, ing wulan sing padha, pangadilan fédheral ngetokaké aturan yèn "Gréja Monster Spagèti Mabur" iku dudu agama sing tenan
Monster Spagèti Mabur kapisan katélakaké ing surat tinarbuka sing ditulis Bobby Henderson ing taun 2005 nedya mrotès putusaning Paheman Wiyata Praja Kansas sing ngidinaké wulangan rancangan dyaksa kanggo nggantèni wulangan bab évolusi ing kelas-kelas kawruh alam ing pamulangan-pamulangan nagara
Sawisé Henderson mbabar suraté ing sana jaringané, Monster Spagèti Mabur nuli dadi fénoména Internèt lan simbul bantahan tumrap wulangan rancangan dyaksa ing pamulangan-pamulangan nagara
Awit kondhangé, Monster Spagèti Mabur asring diarani vèrsi kontèmporèr saka téko Russel, pratélan manawa sangganing bebuktèn filosofis satemené kadunung ing péhak-péhak sing nggawé pratélan sing ora kena disesalah (rumangsa paling bener), dudu ing péhak-péhak sing nentang pratélan iku
Pastafarianisme nampa pangalem saka paguyuban ngèlmiah lan panyacad saka para nyengkuyung rancangan dyaksa
Para nggilut Pastafari kaloka padha bengkrèhan karo para nggilut kréasionisme
Ing Polk County, Florida, para nggilut kréasionisme iki ngajaki paheman pamulangan lokal murih ora ngakoni aturan anyar bab wulangan évolusi
Ajaran Pastafari (minangka satir tumrap kréasionisme) kapratélakaké ing sana jaringané Handerson "Church of the Flying Spaghetti Monster", ing kono dhèwèké ngaku "nabi", lan ing "The Gospel of the Flying Spaghetti Monster", anggitané Henderson ing taun 2006
Piandel pokok ajarané ya iku manawa Monster Spagèti Mabur sing gaib mono sing nyipta jagad iki
Para bajag iku dianggep para nggilut Pastafari asli
Henderson ngandharaké yèn sudaning para bajag wis taunan iki kasabab pamanasan global
Paguyuban FSM nglumpuk ing sana jaringané Handerson saperlu andum kawruh bab Monster Spagèti Mabur lan nggawé karya sing nggambaraké Monster Spagèti Mabur, sarta ngrebug "weweruhan" Monster Spagèti Mabur
Darah Garuda Darah Garuda utawa Merah Putih II (Internasional: "Blood of Eagles") iku siji filem drama fiksi historis Indonésia
Film iki dirilis taun 2010, lan filem iki ya iku pérangan kapindho saka "Trilogi Merdeka" sing jaré trilogi "perjuangan" kapisan ing Indonésia
Film iki terusané filem "Merah Putih" sing dirilis sataun sadurungé.
Snoop Dogg Cordozar Calvin Broadus, Jr
(lair tanggal 20 Oktober, 1971), kondhang ingaran Snoop Dogg (diaraniné Snoop Doggy Dogg), kuwi penyanyi rap lan aktor Amérikah saka Long Beach, California
Karir musiké diwiwiti ing taun 1992 nalika dhèké tinemu Dr
Dre saka N.W.A, lan kasilé sempet muncul ing album solo Dr
Kawit wayah kuwi dhèké wis ngadol punjul telu likur yuta album ing Amérikah lan selawé yuta album ing saindhenging donya
Snoop Dogg minangka juri saka acara taunan Independent Music Awards kapitu kanggo mbiyantu kariré artis indepènden.
Sènsus ing Australia Sènsus ing Australia utawa resminé Cacah Jiwa ing Populasi lan Pomahan, ya iku itungan dhèskriptif marang sapa waé sing ana ing Australia ing sakwengine utawa ing padunungané Partisipasi marang cacah jiwa iki sipaté wajib
Panyacah iki dilakoni saben limang tahunan lan diatur déning Australian Bureau of Statistics (ABS)
Sènsus Australia sing kapisan dianakaké nalika 1911, ing wengi tanggal 2 April (sènsus-sènsus sadurungé diatur déning koloni) lan sènsus sakterusé dianakaké nalika taun 1921, 1933, 1947, 1954 and 1961
Nalika 1961 banjur kawanuhaké sènsus pèriodhe limang tahunan
Sènsus iki dianakaké saben Selasa sing kapindho wulan Agustus
Sing paling kèri dianakaké tanggal 9 Agustus 2016
Sènsus ing 2011 ngentèkaké ragad 440 yuta dholar Australia
Sènsus iki nyacah kabèh wong sing dumunung ing Australia lan ing njaba lan njero wilayahé saliyané Pulo Norfolk kejaba diplomat asing lan kulawargané ing sajeroning sènsus bengi
Sènsus sing kapisah ing Pulo Norfolk diasor déning Norfolk Island Government saben limang taun saka 1981, lan dilakoni ing dina sing padha kaya Sènsus Australia
Sènsus iki ndadar dhata kaya ta umur, jèndher, pangasilan, pakaryan, jinis padunungan lan panggonan, modhe transportasi, keturunan, basané, lan pitakon pilihan kaya agama
Biro iki banjur diowahi jenengé dadi Australian Bureau of Statistics ing 1975.
Peter Tosh Peter Tosh lair ing Westmoreland, Jamaica tanggal 19 Oktober 1944 lan séda ing Kingston, Jamaika tanggal 11 September 1987
Piyambaké nduwé jeneng asli ya iku Winston Hubert McIntosh
Penyanyi Reggae saka Jamaika iku jinis musiké ya iku Political Reggae lan Roots Reggae
Peter Tosh tau njurung kanggo nglegalké ganja liwat laguné
Jalaran bab iku piyambaké tau dicekel pulisi lan disiksa pulisi Jamaika
Piyambaké digedhèkné karo buliké lan ninggal omahé wektu remaja kanggo lunga ana ing Kingston, Jamaika, sing uga dikenal minangka Trenchtown
Piyambaké péngin dadi musisi kaya akèh-akèhé arèk enom Jamaika
Wusana ing kana piyambaké ketemu karo Joe Higgs sing gelem ngajarké musik gratis kanggo arèk-arèk enom
Ndèk kutha iku uga piyambaké tepang karo Bob Marley lan Bunny Wailer
Kejaba dadi penyanyi piyambaké uga nyerat lagu sing dadi populer ya iku sing sesirahé 400 Years, Get Up Stand Up, No Symphaty lan Stop That Train
Piyambaké uga pinter mainaké gitar.
Bunny Wailer Bunny Wailer lair ing Kingston, Jamaika tanggal 10 April 1947
Penyanyi sing jeneng asliné Neville O'Riley Livingston iku jinis musiké ya iku Roots Reggae
Bapaké penyanyi iku ya iku Toddy Livingston lan ibuké ya iku Cedella Marley-Booker
Piyambaké uga nyerat lagu lan main perkusi
Sadurungé karir solo piyambaké sakgrup karo Bob Marley lan Peter Tosh sajeroning The Wailers
Awal kariré piyambaké sukses mawa laguné sing digarap karo Bob Marley lan Peter Tosh sing sesirahé Simmer Down
Sajeroning lelampahé wektu sakbibaré tur ana ing Inggris lan Amérika karo grupé The wailers piyambaké milih karir solo
Bunny Wailer tau éntuk pangaji saka Grammy Awards kanggo album Reggae paling apik ing taun 1990, 1994 lan 1996.
Hati Merdeka Hati Merdeka utawa Merah Putih III iku sawijining filem drama fiksi historis Indonésia weton taun 2011
Film iki pérangan kaping telu saka trilogi "Trilogi Merdeka" sing digawé déning dhawuhé Hashim Djojohadikoesoemo
Pérangan kapisan iku "Merah Putih" lan pérangan kapindho "Darah Garuda".
Randhika Djamil Randhika Trihasta Djamil (lair ing Bandung, Indonesia, 13 Juli 1984) ya iku aktor lan pelawak saka Indonesia
Dhèwèké misuwur marga dadi panyarta Stand Up Comedy Indonesia Kompas TV mangsa ka-pindha ing taun 2012
Bareng Ge Pamungkas, Boris Bokir, Gilang Bhaskara, lan Isman
Dhèwèké perwakilan saka kutha Bandung
Dhika iku alumni saka Universitas Padjadjaran Bandung lan kerja dadi panyiar radio ing Radio OZ Bandung wiwit taun 2004
Ing kono, dhèwèké misuwur nalika ngisi giyaran "OZ Berduaan" bareng Alexaberius taun 2007 lan uga tau kolaborasi karo Mo Sidik lan McDanny
Taun 2012, Dhika mèlu dadi panyarta Stand Up Comedy Indonesia Kompas TV ing Bandung
Ana ing acara iku, dhèwèké dadi bocah geng motor Bandung kang ngondek lan latah
Amarga iku, Dhika dikei jejuluk "latah produktif"
Dhèwèké uga main ana ing filem Manusia Setengah Salmon lan Bajaj Bajuri The Movie
Saiki, Dhika aktif dadi panyiar radio ing Radio Trax 101,4 FM Jakarta.
Finding Dory Finding Dory ya iku filem animasi komputer 3D sing gènréné drama komedi taun 2016 saka Amérika sing diprodhuksi déning Pixar Animation Studios lan digebyakaké déning Walt Disney Pictures
Filem iki disutradarani Andrew Stanton karo ko-sutradhara Angus MacLane ing debut pisanané, naskah filem iki ditulis déning Victoria Strouse lan Stanton
Filem iki minangka sèkulèl saka filem "Finding Nemo" ing taun 2003 lan filem iki mbalèni nganggo pangisi swara Ellen DeGeneres lan Albert Brooks, uga ana pangisi swara anyar ya iku Hayden Rolence (gantèni Alexander Gould), Ed O'Neill, Kaitlin Olson, Ty Burrell, Diane Keaton, lan Eugene Levy
"Finding Dory" iku dalan critané fokus karo masalah amnèsiané iwak sing jenengé Dory, dhèwèké sing berpetualang supaya bisa kumpul manèh bareng kaluwargané
Sadawané dalan, Dory kecekel lan digawaa menyang akuarium publik ing California, mulané saka iku Marlin lan Nemo nyoba nyelametaké Dory
Filem iki digebyakaké ana ing El Capitan Theatre ing Los Angeles tanggal 8 Juni taun 2016, lan digebyakaké ing Amérikah Sarékat ing tanggal 17 Juni taun 2016
Filem iki nampa tanggepan sing positip lan pikolèhan $900 yuta ing saindenging donya
Filem iki uga nampa akèh rékor, kalebu animasi pambuka sing gedhé dhéwé salawasé ing Amérika Lor lan dadi filem sing gedhé dhéwé gawéané Pixarsing digebyakaké ing Cina.
Finding Nemo Finding Nemo ya iku filem animasi komputer sing gènréné drama komedi petualangan sing diprodhuksi déning Pixar Animation Studios lan digebyakaké déning Walt Disney Pictures
Filem iki disutradharai lan naskahé ditulis déning Andrew Stanton karo ko-sutradhara Lee Unkrich, filem iki dibintangi pangisi swara ya iku Albert Brooks, Ellen DeGeneres, Alexander Gould, lan Willem Dafoe
Filem iki nyritakaké iwak badut sing overprotektif jenengé Marlin sing bebarengan karo iwak biru tang regal jenengé Dory, nggolèki anaké Marlin sing jenengé Nemo ing Pelabuhan Sydney
Ing sadawané dalan, Marlin sinau kanggo njupuk risiko lan ngintuki Nemo ngurus awaké dhéwé
"Finding Nemo" digebyakaké ing tanggal 30 Mèi taun 2003, lan kawit saka iku filem FInding Nemo nampa critical acclaim
Filem iki menangi Academy Award for Best Animated Feature, lan dadi nominasi punjul telu kategori, kalebu Best Original Screenplay
"Finding Nemo" minangka filem animasi sing nampa pikolèhan gedhé dhéwé ing wektu iku lan dadi filem sing nampa pikolèhan sing gedhé dhéwé angka 2 ing taun 2003, nampa pikolèhan total $867 yuta ing saindenging donya ing pungkasan theatrical run
Filem Finding Nemo dadi sesirah filem DVD sing paling laris salawasé, kanthi 40 yuta DVD sing didol tekan taun 2006, lan filem G-rated sing nampa pikolèhan gedhé dhéwé salawasé sadurungé filemé Pixar judhulé "Toy Story 3" ngungkuli filem Finding Nemo
Filem Finding Nemo digebyakaké ulang ing 3D taun 2012
Ing taun 2008, American Film Institute nglebokaké filem Finding Nemo dadi peringkat angka 10 animasi sing gedhé dhéwé salawasé minangka péranganing pratélan top 10
Sèkuèl saka filem iki judhulé "Finding Dory" digebyakaké ing tanggal 17 Juni taun 2016 ing Amérikah Sarékat.
Risotto Risotto /rᵻˈzɒtoʊ, rᵻˈzoʊtoʊ/ ([riˈzɔtto] or [riˈsɔtto]) ya iku sawiji masakan saka italia sisih lor sing bahan dasaré beras sing dimasak ing kaldhu nganti konsisténsiné kaya krim
Kaldhuné iku mau bisa pikantuk saka daging sapi, iwak, utawa sayur
Akèh jinising risotto sing ngamot butter, anggur, lan bawang bombay
Mangkono iku mau ya iku cara sing paling umum kanggo masak beras ing Itali
Risotto ing Itali normalé diarani "primo" (masakan kapisan), disediakaké tanpa masakan sampingan sadurungé hidangan utama, nanging "risotto alla milanese", (muniné[riˈzɔtto alla milaˈneːze]), iku asringé karo masakan liyané jenengé ossobuco alla milanese.["citation needed"] Jinis-jinisé beras
Beras putih sing amotan amilopektiné dhuwur (manawa dimasak patiné kaya pati kanji), amotan amilosané cendhèk, bunder, wujudé cendhak utawa sedeng buliré ya iku sing lumrahé dipilih kanggo masak risotto
Beras-beras iku mau duwèni kabisan ngingsep banyu lan to release patiné lan dadiné mengko luwih kekel tinimbang jinisé beras sing wujudé luwih dawa buliré
Jinis utama sing dipilih ing Itali ya iku beras Arborio, beras Baldo, beras Carnaroli, Maratelli, beras Padano, beras Roma, lan beras Vialone Nano
Beras-beras Carnaroli, Maratelli (beras saka itali sing historis) lan beras Vialone Nano dianggep dadi jinisé beras sing paling apik (lan paling larang), nanging tetep gumantung marang sing masak (luwih milih seneng nganggo sing endi)
Beras-beras iku mau duwèni ciriné dhéwé-dhéwé
Contoné, Carnaroli ora gampang kematengen tinimbang Vialone Nano, nangin Vialone Nano, sing luwih cilik, mateng luwih rikat lan ngingsep bumbu-bumbu luwih rikat
Jinis-jinis sing kaya Roma, Baldo, Ribe lan Originario bisa dienggo nanging ora bakal duwé konsisténsi kaya krimé masakan tradhisional iku mau
Jinis-jinis sing mau mau dianggep luwih apik kanggo sop lan masakan saka beras liyané lan kanggo gawé masakan saka beras
Pajenengané beras Superfino, beras Semifino lan beras Fino ngrujuk marang ukurané lan wujudé (mligi dawa lan mrucité) bulir-buliré, lan dudu kwalitèté
Finding Nemo (waralaba) Finding Nemo ya iku sèri filem animasi CGI lan mèdia waralaba Disney sing diwiwiti filem ing taun 2003, "Finding Nemo", diprodhuksi déning Pixar lan didistibusikaké déning Walt Disney Pictures
Filem asliné iku uga ana sèkuèl lanjutané ya iku "Finding Dory", digebyakaké ing taun 2016
filem loro-loroné iku disutradarani Andrew Stanton
"Finding Nemo" iku filem angka 5 Pixar
Filem iki nyritakaké iwak badut sing jenengé Nemo (Alexander Gould) sing bakal diculik, bapaké sing overprotektif jenengé Marlin (Albert Brooks) dhèwèké karo iwak regal tang jenengé Dory (Ellen DeGeneres), searches for him all the way tonggolèki anaké Marlin sing jenengé Nemo ing Pelabuhan Sydney
Ing sadawané dalan, Marlin Marlin sinau kanggo njupuk risiko lan ngintuki Nemo ngurus awaké dhéwé
"Finding Dory" iku filem angka 17 Pixar
Finding Dory iku dalan critané fokus karo masalah amnèsiané iwak sing jenengé Dory, dhèwèké sing berpetualang supaya bisa kumpul manèh bareng kaluwargané
Filem iki jupuk latar setaun sawisé "Finding Nemo" lan panggonan ing pasisir California
"Finding Nemo" ya iku album lagu latar sing irah-irahané padha karo filemé
Lagu iki dinilai déning Thomas Newman
Finding Nemo nampa aji 5/5 lintang saka Juru review filem lan 3.5/5 lintang saka Soundtrack.net.
Joel Kinnaman Charles Joel Nordström Kinnaman (lair ing tanggal 25 Novèmber taun 1979), kawentar ing profèsional minangka jeneng Joel Kinnaman, dhèwèké iku paraga lanang Swédia-Amérika, dadi misuwur amarga main perané ing filem Swédia judhulé "Easy Money", perané dhèwèké ing filem iku menangi Guldbagge Award ing kategori "Best Actor", lan uga perané minangka Frank Wagner ing sèri filem "Johan Falk" lan Gubernur Will Conway ing
Falk" lan Gubernur Will Conway ing filem "House of Cards vèrsi Amérika"
Dhèwèké uga dadi paraga detektif Stephen Holder ing AMC "The Killing", lan main dadi Alex Murphy ing filem "RoboCop" remake taun 2014, lan Rick Flag ing filem adhaptasi "Suicide Squad" (2016), dhedhasar saka DC Comics tim anti-adiwira kang jenengé padha
Kinnaman lair lan tuwuh ing Stockholm
Ibuké, Bitte Juru térapi, warga Swédia
bapaké, Steve Kinnaman (asliné David Kinnaman), iku bala Amérika kang mèlu ing mangsa Perang Vietnam lan kabur saka pusat militèr ing Bangkok
Kinnaman duwé loro kewarganegaraan Swédia and Amérika, amarga bapaké warga Amérika
Bapaké Kinnaman, kulawarga ik saka Midwest Amérika, iku saka Inggris, Jerman, Irlandia, lan keturunan Scottish, nanging ibuké Kinnaman iku yahudi (dhèwèké keturunan yahudi Ukraina kang pindhah menyang Swédia)
Kinnaman duwé 5 sadulur wédok, salah sijiné paraga wédok Melinda Kinnaman (sadulur tiriné)
nalika Kinnaman cilik, Kinnaman sinau loro bahasa minangka dhèwèké "ngomong baa Inggris karo bapaké lang ngomong basa Swédia karo ibuké"
Kinnaman spent setaun ing Texas minangka program ijol-ijolan siswa SMA
Setatsiyun Sala Jèbrès Setasiun Sala Jebres utawa Setatsiyun Solojebres (SK) (Hanacaraka: ꦱꦼꦠꦱꦶꦪꦸꦤ꧀‌ꦯꦭꦗꦺꦧꦿꦺꦱ꧀, "Setasiun Sala Jebres") kuwi setatsiyun sepur kelas II sing ana ing Purwadiningratan, Jebres, Surakarta
Setasiyun iki kalebu Daerah Operasi VI Yogyakarta
Biyèn jenengé Sala Kraton utawa Sala Kasunanan
Ing sor iki jadwal sepur ing Setatsiyun Sala Jebres per 10 Februari 2021 (miwiti Gapeka 2021).
Wanita rai babi Dongèng legéndharis bab wanita rai babi asal mulané iku bebarengan muncul ana ing Walanda, Inggris, lan Prancis ing pungkasaning taun 1630-an
Dongèng mau nyaritakaké bab artawan wadon kang praèné kaya salumrahé manungsa nanging rainé wujud rai babi
Ing carita-carita kang kawitan, wanita rai babi iku minangka ladhatan saka ngèlmu sikir
Sawisé dina ningkahané, bojoné wanita rai babi diwenèhi pilihan lan kudu milih, antaraning bojoné wédok katon ayu ning ngarepé dhèwèké nanging katon kaya babi ning ngarepé wong liya, utawa katon wujud babi ing ngarepé dhèwèké lan katon ayu banget ing sangarepé wong liya
Nalika bojo lanang kuwi ngandani si wanita rai babi yèn dhèwèké dhéwé kang kudu nemtokaké, sengsemé rantas lan praupan babiné musna
Carita-carita iki dadi kondhang banget mligi ana ing Inggris, lan sabanjuré ing Irlandia
Èlemèn magis suwi-suwi musna saka carita mau, lan anané wewujudan wanita rai babi wiwit dipitaya minangka kasunyatan
Dongèng iki wiwit sumebar ing Dublin ing kawitané abad angka 19, kang njalari padha pracaya yèn darmawati abad angka 18, Griselda Steevens, kang urip ijèn iku ora seneng ngétok amarga dhèwèké duwé rai babi
Ing pungkasaning taun 1814 lan kawitané taun 1815, ana slenthingan kang sumebar ing London yèn wanita rai babi iku manggon ing Marylebone
Anané wewujudan wanita rai babi iki dipitaya minangka kasunyatan lan poto-poto kang dinuga potoné wanita rai babi kuwi dibabar
Kanthi kapitayané wong-wong ngenani anané wanita rai babi iki, sawenèh mantri gelaran kang amoral ngadani pamèran "wanita rai babi"
Nanging kang ana ing kéné dudu wanita tenanan, nanging bruwang kang dicukur lan didandani nganggo sandhangané wong wadon
Suwi-suwi kapitayan ngenani anané wanita rai babi tansaya suda, lan karya pungkasan kang tenanan kanggo mbuktèkaké anané wanita rai babi dibabar ing taun 1924
Ing dina iki, legéndha iki wis amèh dilalèkaké karo wong-wong
Sanajan dongèng ngenani wanita rai babi iki nduwé carita kang manéka warna, nangis ana wujud carita kang umum dirungu
Sawijining wiryawati kang lagi ngandhut bakal ditekani karo wong ngemis karo anaké, lan wong ngemis iki ditulak, sinambi mbandhingaké anaké wong ngemis iki karo babi
Tukang ngemis iku bakal misuhi wiryawati kang lagi meteng iku yèn bésuk nalika babaran anaké bakal wadon, bagas, lan sampurna apa-apané kajaba rainé kang rai babi
Anaké bakal dadi gedhé kanthi bagas waras, nanging bakal nduwé sawenèh tebiyat kang mèmpèr babi
Dhèwèké bakal mangan saka tlawah pérak, lan caturané bakal senggrak-senggrok
Minangka anak ontang-anting, bocah kuwi bakal marisi kasugihan wongtuwané, nanging wongtuwané bakal mikiraké apa kang bakal kadadéan marang dhèwèké yèn wongtuwané uwis tinggal donya
Wongtuwané nuli sarujuk yèn bakal nggolèkaké sawijining wong lanang kanggo ningkah karo anaké wédok, utawa bakal migunakaké bandhané kanggo martani omah sakit kanthi sarat yèn omah sakit kuwi bakal ngrumat anaké wédok salawasé uripé
Sanajan asalé carita kuwi ngrembaka bebarengan ana ing Walanda, Inggris, lan Prancis, legéndha kuwi amung dipitaya ana ing Inggris, lan sabanjuré ing Irlandia
Ing taun 1861 Charles Dickens wènèh katrangan ngenani suwéné carita ngenani wanita rai babi kuwi dipitaya déning wong-wong ing Inggris, dhèwèké ngomong yèn, "Ing saben taun, aku ngira yèn, mesthi uwis tau ana wanita rai babi"
Histèria ngenani carita bab Wanita rai babi ing taun 1814-15 ing London lan anané hoaks ing Paris minangka kaanan pungkasan kang dilapuraké karo pèrs yèn wewujudan wanita rai babi iku nyata anané
Nalika nganti taun 1860-an, modhé mamèraké "wanita rai babi" ana ing karaméan wis tansaya suda lan ora disenengi manèh, sanajan, wong-wong mau panggah mamèraké bab wanita rai babi iku nganti watara taun 1880-an
Dina iki, legéndha kuwi uwis amèh dilalèkaké.
Joshua Kimmich Joshua Kimmich iku juru main bal-balan profèsional sing lair ing Jerman tanggal 8 Fèbruari 1995
Piyambaké meranaké posisi glandhang utawa juru main tengah ing tetandhingan bal-balan
Sapunika piyambaké ya iku juru main bal-balan ing tim Bayern Munchen
Sadurungé main ing Bayer Munchen, piyambaké ya iku pemainé RB Leipzig
Nanging sadurungé ing RB Leipzig, piyambaé tau main ing tim Stuttgart U-19
Piyambaké uga tau main ing tetandhingan wigati kaya ta Der Klassiker lan mbela tim bal-balané Jerman ing kejuaraan wigati kaya ta Piala Éropah
Wektu umur 13 taun piyambaké tau main ing posisi juru main mburi tengah
Sakbanjuré iku piyambaké main dadi juru main tengah utawa glandhang
Piyambaké uga dimainké ing posisi juru main mburi pérangan tengen
Piyambaké bisa main ing akèh posisi
Asisten pelatih tim Bayern Munchen, Hermann Gerland ngungkapné pendapaté yèn Joshua Kimmich iku suksesoré alami Philipp Lahm.
Julian Brandt Julian Brandt iku juru main bal-balan profèsional sing lair ing Bremen, Jerman tanggal 2 Mèi 1996
Piyambaké saiki main ing tim bal-balan Bayer 04 Leverkusen
Kaluwihané ya iku ing bab operan kunci lan tendangan bébas langsung
Pemain sing dhuwuré 183 cm iku uga tau main ing tim bal-balan Jerman U-19 lan U-21
Taun 2016 iki piyambaké uga mèlu olimpiade tim bal-balan jerman ing Brasil
Julian Brandt iku juru main jebolané akademi Wolfsburg
Sakdanguné ing Wolfsburg piyambaké main apik ing posisi glandhang sayap
Piyambaké wektu iku bisa gawé 27 gol ing 48 tetandhingan
Amarga iku piyambaké éntuk silver medal Fritz Walter Award taun 2013
Saiki piyambaké main ing tim bal-balan Bayer 04 Leverkusen lan dikontrak nganti taun 2019
Piyambaké wes mèlu tim utama wektu umuré isih 18 taun lan tampil apik angger tetandhingan